Държавен вестник, бр. 12, 2021 г., стр. 3

БРОЙ  12	
Д Ъ Р Ж А В Е Н  В Е С Т Н И К 	
СТР.  3  
3. В ал. 7 думите „Европейския банков 
орган (ЕБО)“ се заменят с „ЕБО“. 
§ 10. В чл. 17 ал. 4 се изменя така: 
„(4) Българската народна банка уведомява 
ЕБО за:
1. всеки издаден от нея лиценз за извърш-
ване на банкова дейност чрез клон на банка 
със седалище в трета държава, както и за 
всички последващи изменения на лиценза;
2. общия размер на активите и пасивите 
съгласно периодичните отчети на клоновете 
на банки със седалище в трета държава;
3. наименованието на групата от трета 
държава, към която принадлежи банката със 
седалище в трета държава, получила лиценз 
за извършване на дейност в Република Бъл-
гария чрез клон.“
§ 11. В чл. 28а, ал. 3 т. 2 се изменя така:
„2. репутацията, знанията, уменията и опита 
на членовете на управителния съвет (съвета 
на директорите) и на надзорния съвет, които 
ще ръководят дейността на банката в резултат 
на осъществяване на заявеното придобиване;“.
§ 12. Създава се чл. 28в:
„Чл. 28в. Когато издаването на одобрение 
по чл. 28 е свързано с издаване на одобрение 
на финансов холдинг или финансов холдинг 
със смесена дейност от компетентен орган на 
друга държава членка, БНБ се консултира с 
консолидиращия надзорен орган, а в случай 
че е различен, и с компетентния орган в 
държавата членка, в която е седалището на 
финансовия холдинг или финансовия холдинг 
със смесена дейност. В този случай срокът за 
произнасяне по чл. 28б, ал. 2 спира да тече 
за срок, по-дълъг от 20 работни дни, докато 
приключи производството пред съответния 
компетентен орган.“
§ 13. В чл. 29, ал. 2, изречение първо на-
края се добавя „и представянето на всички 
изискуеми документи“.
§ 14. В глава трета, раздел III се създават 
чл. 35а – 35г:
„Чл. 35а. (1) Финансов холдинг майка от 
държава членка, финансов холдинг майка със 
смесена дейност от държава членка, финан-
сов холдинг майка от Европейския съюз и 
финансов холдинг майка със смесена дейност 
от Европейския съюз е длъжен да поиска 
издаване на одобрение от БНБ, когато тя е 
консолидиращ надзорен орган.
(2) Алинея 1 се прилага и за финансовите 
холдинги и финансовите холдинги със смесена 
дейност, различни от тези по ал. 1, спрямо 
които БНБ упражнява надзор на консолиди-
рана основа.
(3) За издаване на одобрение финансовият 
холдинг или финансовият холдинг със смесена 
дейност предоставя на БНБ следното: 
1. описание на организационната структура 
на групата, част от която е финансовият хол-
динг или финансовият холдинг със смесена 
дейност, като ясно се посочват неговите дъщер-
ни дружества, а когато е приложимо – пред-
приятията майки, както и местоположението 
и предметът на дейност, извършвана от всеки 
субект от групата;
2. информация относно овластяването 
на най-малко две лица, които управляват и 
представляват финансовия холдинг или фи-
нансовия холдинг със смесена дейност, и за 
спазването на изискванията по чл. 96;
3. информация относно спазването на 
изискванията на чл. 13, ал. 2, т. 7, изречение 
първо и т. 8, чл. 14, ал. 3, т. 6 и т. 10 – 12 по 
отношение на акционерите и съдружниците, 
които притежават квалифицирано дялово учас-
тие, а в случай че няма такива акционери – за 
20-те най-големи акционери или съдружници;
4. описание на вътрешната организация 
и разпределението на задачите в рамките на 
групата;
5. друга информация, която е необходима на 
БНБ за извършване на оценките по ал. 5 и 6.
(4) Информацията по ал. 3 се предоставя 
на БНБ и когато финансов холдинг или фи-
нансов холдинг със смесена дейност е със 
седалище в Република България, но БНБ не 
е консолидиращ надзорен орган.
(5) Българската народна банка издава 
одобрение на финансов холдинг или финан-
сов холдинг със смесена дейност, когато са 
изпълнени едновременно следните условия:
1. вътрешните правила и разпределението 
на задачите в рамките на групата осигуряват 
спазването на изискванията на този закон и 
Регламент (ЕС) № 575/2013 на консолидирана 
основа и са ефективни с цел:
а) координиране на всички дъщерни друже-
ства на финансовия холдинг или финансовия 
холдинг със смесена дейност, включително 
чрез подходящо разпределение на задачите 
между дъщерните институции;
б) предотвратяване или управление на 
конфликти в рамките на групата; 
в) прилагане на политики за цялата група, 
приети от финансовия холдинг майка или фи-
нансовия холдинг майка със смесена дейност 
в рамките на групата;
2. организационната структура на групата, 
от която е част финансовият холдинг или 
финансовият холдинг със смесена дейност, 
не възпрепятства или не затруднява по друг 
начин ефективния надзор върху дъщерните 
институции или институциите майки за изпъл-
нение на задълженията им на индивидуална 
и консолидирана основа, като при оценката 
на този критерий се взема предвид:
а) позицията на финансовия холдинг или 
финансовия холдинг със смесена дейност в 
групата на няколко нива;
б) структурата на собственост;
в) ролята на финансовия холдинг или 
финансовия холдинг със смесена дейност в 
рамките на групата;
3. спазването на изискванията на чл. 13, 
ал. 2, т. 7, изречение първо и т. 8, чл. 14, ал. 3, 
т. 6 и т. 10 – 12 по отношение на акционерите